Tyka je zorta granio we fusbal na jednyj połowie szpilplacu. We tyka gro sie we pora (nojmyni 3) persōny, ze czygo jedyn stoji we bramce, a inksze furgajōm po bojisku. Tyn jedyn tormōn to je tyn, co uōn przegroł we losowaniu (nojczyńści gro sie tak, iże trza świtnyć balōm do bramki, a tyn fto świtnył nojniży abo niy trefiōł we bramka stoji). Nojlepi je trefić we spojyniy, potym je lata, supek a wyżki na bramce). Nojwożnijszo reguła we graniu je tako, iże ino roz idzie tyknōnć bala, ôd czygo je miano szpilu - "tyka". Reguła ta niy je prawo, kej fto sie balōm podbijo we lufcie, abo wylezie za lynijo połowy - tedy moge uōn tykać bala wiela razy chce. Celym gry je strzylyniy tormanowi dano wielość torōw (znoleżniy na ugodaniy moge to być ôd 5 do ani 11). Czynsto tyż smołwio sie co do tygo, iże kej ftoś slyzie ze bramki kej mu jeszcze niy lutnyli jakij ilości (ntp. 2 torōw) to uōne mu sie kasujōm. Slyź ze bramki do sie, kej fto inkszy jaki feler zrobiōł. Take felery to sōm kej fto 2 razy tyknie bala, abo po jigo tykniyńciu bala wyleci na rōg abo aus. Roz za czas gro sie tyż tak, iże kej fto tyknie bala rynkōm to tyź idzie na bramka. Jak fto straci ta ustalōno wielość torōw to dostowo kara. Znoleżniy na smołwiyniy na poczōntku moge uōn ôdpaść, a już bestōż niy gro, ino ôbziyro kej inksze sie szpilajōm, abo dostać kopy balōm we rzić. Nojczyńści gro sie tak, iże we piyrszyj rōndzie kożdy świto roz, nale we drugij już 2 razy, a tak dali. krata fusbal